Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 752/11/5511	Žilina, 20.3.2013
EEČ : 2-43-126-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.2.2012, spisová značka 3 Pv 752/11/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 28.07.2010 v bližšie nešpecifikovanom byte na sídlisku XXXXX uzatvorila so spol. XXXXX, a.s. úverovú zmluvu č. 4007087055 a bol jej poskytnutý úver vo výške 812,- €, ktorý sa zaviazala splácať v 48 mesačných splátkach po 25,06 € od 28.09.2010, ale uhradila len 137,30 € a pri uzatváraní zmluvy v úmysle dosiahnuť poskytnutie úveru uviedla nesprávne údaje o svojom zamestnávateľovi a výške mesačného príjmu, čím spôsobila podnikateľskému subjektu XXXXX, a.s. so sídlom v XXXXX, IČO: XXXXX, škodu vo výške 671,20 €,

Uznesením prokurátora Okresnej prokuratúry XXXXX zo dňa 1.2.2012, spisová značka 3 Pv 752/11/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením č. 3 Pv 752/11 z 01.02.2012 (právoplatné 10.02.2012) som podmienečne zastavil trestné stíhanie proti   XXXXX, obvinenej  z prečinu  úverového podvodu podľa § 222 ods. 1 Tr. zák.

	Podľa § 216 ods. 2 Tr. por. jej bola určená skúšobná doba 12 mesiacov, ktorá skončila 10.02.2013.

	XXXXX bola podľa § 216 ods. 3 Tr. por. určená povinnosť, aby v priebehu skúšobnej doby uhradila poškodenému XXXXX  so sídlom v XXXXX, IČO: XXXXX, škodu vo výške 671,20 € prostredníctvom dvanástich mesačných splátok po 55,94 € s uhradením poslednej splátky do 25.11.2012. 

	Konštatujem, že v skúšobnej dobe nebola XXXXX odsúdená za iný trestný čin, ani postihnutá za priestupok, ani sa proti nej nevedie trestné stíhanie.  
	
	K otázke náhrady škody som písomne požiadal o vyjadrenie poškodeného, ktorý mi listom z 12.03.2013 oznámil, že XXXXX XXXXX uhradila splátky v celkovej výške 696,70 € a ostáva jej uhradiť spolu s úrokovým navýšením a pokutami 407,55 €.

	Z uvedeného vyplýva, že XXXXX XXXXX splnila uloženú povinnosť nahradiť škodu do výšky 671,20 € a zvyšok môže byť vymáhaný prostriedkami občianskeho právneho konania. 

	Tým sú splnené zákonné podmienky na vyslovenie osvedčenia sa  v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Kysela
prokurátor